Rebecca De Mornay

Rebecca Jane Pearch (Santa Rosa (Kalifornio); 29a de aŭgusto 1959), konata kiel Rebecca De Mornay, estas usona aktorino de kino kaj televido. Ŝi estas populare konata pro sia ludado en horofilmoj The Hand That Rocks the Cradle (La mano kiu lulas la lulilon) kaj Mother's Day (Patrina tago). 

Biografio
Usondevena, ŝi edukiĝis en Eŭropo, kaj poste ekstudis aktoradon en la Instituto Lee Strasberg, en Los-Anĝeleso, kaj metilernis en la studoj de Francis Ford Coppola. Ŝi aktorinis en la filmo de 1983 Risky Business, protagonistigita de juna kaj tiam preskaŭ nekonata Tom Cruise, kiu ege sukcesis en biletvendado. Ŝi tie ludis la rolon de juna prostituino kiu muntas sian negocon en la domo de Cruise, dum liaj gepatroj forestas.​

En la sekvaj jaroj ŝi partoprenis en filmoj kun Jon Voight en Runaway Train, kaj kun Kurt Russell en Backdraft. Kun la franca reĝisoro Roger Vadim refilmis Et Dieu... créa la femme (Kaj Dio… kreis la virinon, 1956), filmo kiu iam famiĝis Brigitte Bardot.

Ŝia sekva laboro estis la trilero The Hand That Rocks the Cradle (La mano kiu lulas la lulilon), en kiu ŝi ludas la rolon de revenĝema infanvartistino kiu havas fidon de la patrino de la vartata bebo, kaj poste agadas neatendite. La sukceso de tiu filmo metis ŝin en roloj de "maliculino" aŭ ambiguulino. Tiukadre ŝi ludis la misteran rolon de Milady en The Three Musketeers (1993) kaj erotikan trileron Never Talk to Strangers kun Antonio Banderas.

Ŝi ludis ankaŭ en televido kaj teatro.

Ŝi edziniĝis dufoje. Unue por mallonge. Due kun Patrick O'Neal, filo de la aktoro Ryan O'Neal, kun kiu ŝi havas du filojn: Sofia (1997) kaj Veronica (2001). Ŝi divorcis en 2002. Ŝi havis ankaŭ rilaton kun la kantisto Leonard Cohen.​

Filmoj
 1982 	One from the Heart, 	Understudy 	
 1983 	Risky Business, 	Lana 	
 1983 	Testament, 	Cathy Pitkin 	
 1985 	The Slugger's Wife, 	Debby Palmer 	
 1985 	Runaway Train, 	Sara 	
 1985 	The Trip to Bountiful, 	Thelma 	
 1987 	Beauty and the Beast, 	Beauty 	
 1988 	Feds, 	Elizabeth "Ellie" DeWitt 	
 1988 	And God Created Woman, 	Robin Shea Moran 	
 1989 	Dealers, 	Anna Schuman 	
 1990 	By Dawn's Early Light, 	Captain Moreau, USAF 	
 1991 	Backdraft, 	Helen McCaffrey 	
 1992 	The Hand That Rocks the Cradle, 	Mrs. Mott / Peyton Flanders 	
 1993 	Guilty as Sin, 	Jennifer Haines 	
 1993 	The Three Musketeers, 	Milady de Winter 	
 1995 	Never Talk to Strangers, 	Dr. Sarah Taylor 	
 1996 	The Winner, 	Louise 	
 1999 	Thick as Thieves, 	Det. Louise Petrone 	
 1999 	A Table for One, 	Ruth Draper 	
 2000 	The Right Temptation, 	Derian McCall 	
 2003 	Identity, 	Caroline Suzanne 	
 2004 	Raise Your Voice, 	Aunt Nina 	
 2005 	Lords of Dogtown, 	Philaine 	
 2005 	Wedding Crashers, 	Mrs. Kroeger 	
 2007 	American Venus, 	Celia Lane 	
 2007 	Music Within, 	Mrs. Pimental 	
 2010 	Flipped, 	Patsy Loski 	
 2010 	Mother's Day, 	Natalie "Mother" Koffin 	
 2011 	A Fonder Heart, 	Dr. Bach 	
 2011 	Apartment 1303 3D, 	Maddie Slate 	
 2012 	American Reunion, 	Rachel Finch 	
 2015 	Collar, 	Mayor Ramona 'Nomi' Billingsley 	
 2016 	I Am Wrath, 	Vivian Hill 	
 2018 	Periphery,	Vi Warner 	
 2020 	She Ball, 	Aggie 	
 2024 	Peter Five Eight, Brenda

 Bibliografio 








Eksteraj ligiloj
 en IMDB

Kategorio:Usonaj aktoroj